Source: http://www.nitrianskepravno.sk/oznamy/oznamenie-o-zacati-uzemneho-konania-vonkajsie-osvetlenie-pristupovej-komunikacie-na-cintorin-nitrianske-pravno.html
Timestamp: 2017-05-27 10:02:59+00:00
Document Index: 17604149

Matched Legal Cases: ['§ 119', '§ 117', '§ 5', '§ 36', '§ 38', '§ 36', '§ 26']

Oznámenie o začatí územného konania - Vonkajšie osvetlenie prístupovej komunikácie na cintorín Nitrianske Pravno Obec M a l i n o v á,
Podacie číslo obce: 125/2017 V Nitrianskom Pravne dňa 22.02.2017
Podacie číslo SOcÚ: 89/2017/SP
Navrhovateľ, Obec Nitrianske Pravno v zastúpení Ing. Jozefom Balčirákom, starostom obce, podal dňa 20.02.2017 na stavebnom úrade obci Malinová, návrh na vydanie územného rozhodnutia o umiestnení stavby v dokumentácii pre územné rozhodnutie označenú pod názvom „Vonkajšie osvetlenie prístupovej komunikácie na cintorín Nitrianske Pravno“ (ďalej len „stavba“).
Stavba, ktorá je predmetom posudzovania v tomto konaní sa podľa návrhu navrhovateľa navrhuje umiestniť na pozemkoch KN registra „C“ parc. č. 132/2, 2184/1 a 115, pod ktorými sú pozemky KN registra „E“ parc. č. 3808/1, 3805/1, 3804/1, 3801/1, 3800/1, 3797/1, 3796/1, 3793/1, 3792/1, 3792/2, 3792/3, 3789/1, 3788/1, 3785/2, 3785/1, 3784/1, 3783/1, 3782/3, 3782/4, 3782/1, 3782/2, 6984/5 a 558 v k. ú. Nitrianskom Pravne.
Návrh na vydanie územného rozhodnutia rieši rozšírenie vonkajšieho osvetlenia prístupovej komunikácie na cintorín. Verejné osvetlenie sa navrhuje od križovatky do obce Solka na prístupovej komunikácii na miestny cintorín s dĺžkou úseku 120 m, pričom v prvej etape sa bude realizovať v dĺžke 90 m a následne posledných 30 m. Osvetlenie sa navrhuje pomocou LED svietidiel, ktoré budú umiestnené na 5-tich oceľových kužeľových pozinkovaných stožiaroch, ukotvených v betónovej pätke, s výškou 6 metrov, bez výložníka. Rozteč stožiarov v rovnom úseku bude 30 m. Celkovo budú nainštalované 4 stožiare v prvej etape. Tento úsek bude napájaný z jestvujúceho osvetlenia z posledného stožiaru v dokumentácii značený B/1/3 káblom CYKY J3x2,5 do poistkovej skrinky, vybavenej držiakom valcovej poistky. Dĺžka kábla bude cca 134 m.
Dňom podania návrhu na vydanie územného rozhodnutia o umiestnení stavby bolo začaté územné konanie o umiestnení stavby.
Obec Malinová ako určený stavebný úrad podľa ust. § 119 ods. 3 v spojení s § 117 ods. 1 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“) vykonávajúci prenesený výkon štátnej správy podľa § 5 písm. a) zákona č. 608/2003 Z.z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, prostredníctvom Spoločného obecného úradu Bojnice, pracovisko v Nitrianskom Pravne, ktorý zabezpečuje pre obec výkon stavebného úradu, podľa ustanovenia § 36 ods.1 a ods. 4 stavebného zákona oznamuje začatie územného konania dotknutým orgánom a známym účastníkom konania a súčasne nariaďuje k prerokovaniu predloženého návrhu ústne pojednávanie spojené s miestnym zisťovaním na
deň 30. 03. 2017 o 09,30 h
so stretnutím v zasadačke Obecného úradu v Nitrianskom Pravne.
Do podkladov rozhodnutia je možné nahliadnuť pred ústnym pojednávaním na Spoločnom obecnom úrade Bojnice, Pracovisku v Nitrianskom Pravne, Nám. SNP 360/18, v stránkové dni - v pondelok a v stredu a pri ústnom pojednávaní.
Upozornenie pre navrhovateľa: najneskôr na ústnom pojednávaní doplniť stavebnému úradu
Chýbajúce písomné súhlasy vlastníkov pozemkov, na ktorých sa navrhuje umiestnenie stavby a ku ktorým nemá navrhovateľ vlastnícke právo /podľa ust. § 38 stavebného zákona, ak nemá navrhovateľ k pozemku vlastnícke alebo iné právo, možno bez súhlasu vlastníka územné rozhodnutie o umiestnení stavby vydať len vtedy, ak možno na navrhovaný účel pozemok vyvlastniť/,
Kópiu z katastrálnej mapy predmetného územia z OÚ Prievidza, katastr. odboru,
Chýbajúci výpis z listu vlastníctva na pozemky KN registra E parc. č. 6984/5 – LV 1968, parc. č. 3782/4 a 3782/1 LV 1668 a parc. č. 558 LV 1987),
záväzné stanoviská dotknutých orgánov a dotknutých právnických osôb k návrhu umiestnenia a napojenia stavby (Stredoslovenská energetika-distribúcia, a.s. Žilina; Stredoslovenská vodárenská spoločnosť, a.s. Banská Bystrica; Orange Slovensko – Michlovský s.r.o. Piešťany; Slovak Telekom, a.s. Bratislava – predložené nie je aktuálne; OR PZ – Okresný dopravný inšpektorát Prievidza; OÚ Prievidza, OSŽP, štátna vodná správa),
záväzné stanovisko Správy ciest TSK Trenčín ako správcu cesty III-51822 k navrhovanému umiestneniu stavby;
Záväzné stanovisko OÚ Prievidza, OCDaPK k navrhu umiestneniu stavby,
Obec Nitrianske Pravno v zastúpení starostom obce (6984/5, 3797/1)
Viliam Toporcel, Javorová č. 5/20, Žilina - Solinky (3784/1)
M. Tenzerová, Žltá č. 319, Nitrianske Pravno (3785/1, 3785/2)
Začatie územného konania o umiestnení líniovej stavby a zvlášť rozsiahlej stavby, stavby s veľkým počtom účastníkov konania je doručované v súlade s ust. § 36 ods. 4 stavebného zákona – verejnou vyhláškou
Neznámym fyzickým a neznámym právnickým osobám, resp. účastníkom konania, ktorých pobyt nie je známy je oznámenie o začatí územného rozhodnutia doručované v súlade s ust. § 26 zákona č. 71/1967 Zb. o správnom konaní – verejnou vyhláškou
OÚ Prievidza, OSŽP, OH, OPK, ŠVS, OPK, štátna správa na úseku posudzovania vplyvov na životné prostredie
OÚ Prievidza, OCDaPK, Medzibriežkova 2
SSE-D, a.s., Pri Rajčianke 2927/8, Žilina
Obec Nitrianske Pravno, ako vlastník verejného osvetlenia
Súbor na stiahnutie Verejná vyhláška 89-17 Obec N.P. oz..pdf (164.6 kB)